Iohannis a fost întrebat, legat de alegerile locale, pe cine ar vota la Primăria Capitalei între candidatul comun susținut de PSD și PNL și Nicușor Dan, care a fost susținut de PNL.
"Păi, stați să își anunțe candidatura și pe urmă discutăm. Vă amintiți cu "pe cine votați?" acum mai mulți ani, și pe urmă nu s-a mai prezentat. Una peste alta, ca să nu fiu foarte evaziv, cred că, până în momentul acesta, Coaliția a făcut pași buni și a găsit un candidat bun", a răspuns președintele.
În ce privește ultimele discuții din coaliție, având în vedere că s-ar contura susținerea unui candidat comun la alegerile prezidențiale, Iohannis a fost întrebat ce părere are.
"Nu cred că este momentul acum să discutăm despre ce va fi după europarlamentare. Așa s-a convenit și în Coaliție, acum toată lumea să se concentreze pe europarlamentare și locale, iar după aceea imediat să se tranșeze chestiunea felului în care se vor prezenta candidați pentru Președinte și ulterior pentru Parlamentul național. Cunosc aceste discuții, dar nu cred că este bine să amestecăm lucrurile acum. Așa s-a convenit, acum discutăm europarlamentare și locale. Că vom avea opinii, toți avem opinii, dar pentru omul de rând cred că este bine să primească aceste opinii pe rând. Dacă le amestecăm pe toate, nu rezolvăm probabil mare lucru", a răspuns Iohannis.
(sursa: Mediafax)